**Til**

**Medlemmerne af Horsens Lærerforening**

**Orientering om den nye ferielov**

Vi er klar over, at der har været en del usikkerhed om, hvad den nye ferielov kommer til at betyde for medlemmerne af HLF.

Vi har været i kontakt med forvaltningen, og vi er blevet enige at lave nogle små justeringer i den lokale rammeaftale, som betyder, at lærere og børnehaveklasselederne på skolerne ikke kommer til at mærke noget til overgangen, selvom de 5 ferieuger nu er fordelt med 3 uger i sommerferien, uge 42 og uge 7.

På trods af, der nu kun formelt set er 3 ferieuger i sommerferien kan man stadig holde ferie i 4 uger, da skolerne ikke kan kalde folk på arbejde i ugen efter de 3 ferieuger.

I skal også være opmærksomme på, at en del af den nye ferielov er, at I fra den 1/9 – 19 til den

31/8 – 20 optjener 5 ugers ferie, som bliver sat ind på en konto (muligvis forvaltet af Lønmodtagernes Dyrtidsfond). Dette beløb får man så udbetalt, når man går på pension.

Aftalen om justeringen af rammeaftalen gælder foreløbig kun for folkeskolerne samt Lundager og Bakkeskolen. Den omfatter ikke ASV, Ungeenheden og TeFl.

Hvis man ønsker at læse den justerede aftale, kan den ses på Horsens Lærerforenings hjemmeside. Den er også udsendt til skolernes tillidsrepræsentanter.

Skulle den nye ferielov give anledning til yderligere spørgsmål, er man meget velkommen til at kontakte kredsen på tlf. 75648191.

**Kontoret i Påskeferien**

Kontoret holder åbent mandag – onsdag klokken 9 -12,

Som altid kan I også sende en mail til 110@dlf.org med besked og tlf. nr.

I vil hurtigst muligt derefter blive kontaktet.